Astro Perkenal 3 Saluran Baru Mulai 31 Ogos
STESEN televisyen berbayar Astro akan memperkenalkan tiga saluran baharu mulai 31 Ogos ini bagi memenuhi permintaan 18 juta penonton yang jumlahnya semakin meningkat saban hari. Tiga saluran tersebut ialah HGTV HD (Saluran 731), Nat Geo People HD (Saluran 725), dan Star Chinese (Saluran 315). Menurut Naib Presiden Kumpulan Pengurusan Kandungan Astro, Agnes Rozario, ketika memperkenalkan saluran-saluran baharu tersebut berkata Astro berhasrat untuk terus membawakan kandungan rancangan yang terkini lagi segar. HGTV HD merupakan saluran yang memberi inspirasi kepada penonton berkenaan reka bentuk serta hiasan rumah. Nat Geo People pula memaparkan informasi menerusi pengkisahan tempat-tempat menarik dan budaya setempat. Antara program menarik yang bakal trending di saluran ini ialah The Food Files dan George Clarke’s Amazing Spaces. Manakala Star Chinese Channel merupakan peneraju kandungan bahasa Mandarin di Asia yang menampilkan 31 program drama dan rancangan hiburan hebat. Saluran ini boleh dilanggan secara ala carte pada harga RM5.30 sebulan (termasuk GST). Untuk maklumat lanjut tentang saluran baharu ini, layari www.astro.com.my.